Predkladacia správa

Predloženým návrhom zákona sa navrhuje novelizovať zákon o starobnom dôchodkovom sporení a zákon o organizácii činnosti vlády a organizácii ústrednej štátnej správy.
	Cieľom návrhu novely zákona o starobnom dôchodkovom sporení je nastavenie nových parametrov pre stanovenie výšky  odplát súvisiacich so správou finančných prostriedkov sporiteľov starobného dôchodkového sporenia. Dôvodom  navrhovanej úpravy je optimalizácia výšky odplát v závislosti nielen od objemu spravovaných finančných prostriedkov, ale aj od výkonnosti jednotlivých dôchodkových fondov. Navrhovanou právnou úpravou sa súčasne zavádza do starobného dôchodkového sporenia nový inštitút, ktorým je garančný účet dôchodkového fondu zriadený dôchodkovou správcovskou spoločnosťou pre každý ňou spravovaný dôchodkový fond. Majetok uložený na uvedenom účte sa navrhuje použiť na úhradu novo navrhovanej odplaty za zhodnotenie majetku v dôchodkovom fonde a na zvýšenie aktuálnej hodnoty dôchodkovej jednotky.
	Dopad na verejné financie je uvedený v Doložke finančných, ekonomických, environmentálnych vplyvov a vplyvov na zamestnanosť a podnikateľské prostredie.